
Din raţiuni care tin de interesul propriu, întregul sistem räspläteste constant conformitatea cu ideile 
narative dominante şi pedepseşte disidenta. Narațiunea generală de funcționare este acumularea tuturor 
justificărilor extrem de eficace pentru a valida existenţa sistemului și a-l face să fie cât mai mare, mai 
puternic si mai prestigios posibil. Oricine din sistem care dorește să acumuleze vreun prestigiu personal 
sau beneficiu (practic, toată lumea) trebuie, prin urmare, să adere cu loialitate, să susțină și să apere 
narațiunea predominantă în orice moment, dacă nu vrea să fie grav dezavantajat. 


Un regim managerial este un sistem de sisteme. Fiecare sistem component are o naraţiune locală cu care 
îşi validează propria existenţă şi importanţă particulară, dar aceste naratiuni punctuale sunt înglobate în 
naratiuni aflate pe o treaptă superioară. Un sindicat al profesorilor are o naraţiune despre sine, dar 
aceasta este cuibărită într-o narațiune superioară despre importanţa educației manageriale de masă. 


Pe treapta cea mai de sus tronează o narațiune primordială, justificând şi unind întregul edificiu. În cazul 
nostru, aceasta este managerialismul însuşi: nevoia ca managerii să gestioneze tot şi toate. Toţi cei din 
cadrul sistemului de sisteme (regimul managerial) care își doresc prestigiu si vor să avanseze trebuie, 
prin urmare, să subscrie efectiv tuturor acestor naratiuni, inclusiv celei primordiale. Repetarea întocmai 
a valorilor şi poveştilor naraţiunii dominante servește apoi ca indicator al faptului că apartii sistemului, 
clasei şi identității juste comune. 


Prin urmare, oricine din clasa managerială profesională, care doreşte să devină sau să rămână membru 
al elitei manageriale, se va conforma aproape inevitabil şi va repeta papagaliceşte aceeaşi structură de 
credinţă a naraţiunii generale, chiar dacă se află în instituţii si profesii complet diferite. Frank, agentul 
FBI, si Joanna, jurnalista, sunt programati să reacționeze fiecare în același mod la acelaşi stimul narativ, 
să repete aceleași sloganuri si să procedeze la aceeași „neobservare“ obligatorie a realităţii, pur şi simplu 
pentru că niciunul nu îşi doreşte să fie evitat, ci să avanseze în statut, în interiorul ierarhiei de prestigiu a 
organizaţiilor lor respective. Nu e nevoie de nicio coordonare directă pentru a-i determina să se 
comporte astfel. 


Același lucru este valabil și pentru instituţii întregi: cei care doresc să-şi valideze prestigiul în cadrul 
regimului managerial se vor conforma cu toţii aceleiași naratiuni. Prin urmare, instituții de elită precum 
Universitatea Harvard şi ziarul The New York Times intretin şi promovează credinţe în esenţă identice. 


Dinspre partea lor, universităţile sau ziarele cu statut inferior vor încerca să se comporte cât mai 
asemănător posibil (cu idealul prestigios), deci vor ridica în slăvi aceeaşi narațiune, cu încă şi mai multă 
devoțiune (Desigur, ajută si faptul că aceste instituţii provin din aceeași clasă oligarhică — din acelaşi 
partid informal, ca să zicem aşa —, cu oameni cărora li s-au inculcat aceleași sisteme si viziuni narative 
asupra lumii încă de la naștere, au frecventat aceleași școli, trăiesc în aceleași zone metropolitane, 
consumă aceleaşi produse mediatice si culturale, si asa mai departe.) 


De ce wokeismul a părut să ia pe sus fiecare instituţie de elită dintr-o dată? În primul rând, pentru că a 
fost o inovaţie narativă dominantă care a justificat transformarea elitei manageriale si a întregului sistem 
managerial într-unul mai mare, mai puternic, cu statut mai înalt si de o importanță mai centrală pentru 
societate. Bineînţeles că foarte puţini indivizi din aceste instituții aveau să se opună vreodată. 


Impactul coordonării narative este sporit şi de faptul că, la fel ca PCC, „partidul“ managerial a atins deja 
un nivel extins de penetrare în fiecare colt al societăţii. Orice concentrare a unui număr suficient de 
membri ai clasei manageriale profesionale — un departament de resurse umane, un birou DEI 
(diversitate, echitate, incluziune) sau personalul de la comunicare, spre exemplu — poate începe să 
funcționeze ca o „celulă de partid“ de facto, servind drept mecanism gata făcut de supraveghere și 
raportare, canal de propagandă si grup de presiune internă. Lucru valabil indiferent cât de adânc s-ar 
afla în interiorul unui teritoriu geografic/de clasă „ostil“. 


Din moment ce orice organizație suficient de mare sfârşeşte prin a trebui să recruteze acești oameni 
educați managerial, ca să aibă voie să funcţioneze, practic nicio instituţie, nici măcar o companie 
energetică preponderent populată cu angajaţi din clasa muncitoare din Texas, o şcoală creştină din 
Alabama sau o academie militară din Virginia nu va fi scutită de acumularea constantă a propriului grup 
de agitatori, dedicați împingerii organizaţiei să adopte politici manageriale, practici şi valori favorizate 
de elită. (Astfel, ne putem aştepta ca orice organizaţie care nu este în mod explicit anti-managerială să 
devină, mai devreme sau mai târziu, managerială.) 


Dacă toate aceste celule pot fi unite prin narațiune să acționeze în aceeaşi direcție, ele pot crea o forță 
extraordinar de puternică pentru schimbarea la nivel naţional (aşa cum am văzut din 2020 încoace). 


Cât de diferit este, atunci, acest mecanism de coordonare narativă, în comparație cu rolul pe care îl joacă 
ideologia într-un partid-stat precum China? Diferit şi nu prea. O ideologie este doar o naraţiune care a 
fost scrisă pe hârtie şi codificată. Dar o ideologie care a fost lăsată, în principal, să plutească liber în aer 
(sau în „cloud“, ca să zicem aşa), poate fi, de fapt, şi mai atotcuprinzătoare si mai influentă, tocmai 
pentru că este mai flexibilă si capabilă să se actualizeze permanent într-o direcție de maximizare a 
puterii. Acest lucru a fost, probabil, un avantaj real pentru sistemele manageriale moderate, fata de 
surorile lor mai fățiș si mai rigid dure ideologic. 


Deci, pentru a recapitula: în această concepţie, dacă există un front unit în Vest, acesta nu este o reţea 
explicită de actori care lucrează în mod deliberat împreună, ci o unitate formată prin conformarea cu 
narațiunea. Funcționează ca un fel de inteligentä-roi (sau egregor), 
(https://theupheaval.substack.com/p/the-military-industrial-complex-doesnt)mai degrabă decât sa 
opereze prin control central sau de sus în jos. Acest lucru poate explica de ce instituțiile manageriale 
moderate se mişcă aproape complet sincronizate între ele — asa cum o fac deja de ceva timp. 


Dar staţi un pic... acest lucru nu se potriveşte cu realitatea a ceea ce am văzut dezvoltându-se în Vest în 
ultimii ani, inclusiv, la modul cel mai evident, sub forma mătăhăloasă a Complexului Cenzurii 
Industriale. După cum au relevat rapoartele de investigaţie ale unor jurnaliști intrepizi precum Matt 


Taibbi, (https://open.substack.com/users/263053-matt-taibbi?utm_source=mentions) Michael 


Shellenberger de la Public (https://open.substack.com/pub/public), Lee Fang 
(https://open.substack.com/users/604637-lee-fang?utm_source=mentions) si multi alții, Complexul este o 
reţea de instituții manageriale care s-au coordonat direct între ele pentru a cenzura opoziţia politica si a 
manipula publicul. 


În propriile lor cuvinte (https://www.racket.news/p/twitter-files-missouri-v-biden-edition), companiile 
de platforme ale înaltei tehnologii, cum ar fi Twitter, Facebook și (https://www.euphoricrecall.net/p/the- 
facebook-files-part-1)Google, s-au angajat într-o „colaborare“ extinsă cu „parteneri“ din întregul guvern 
federal — inclusiv Pentagonul, Departamentul de Stat, agenţiile de informaţii si autoritățile de sănătate 
publică — precum si cu companii comerciale din industria militară, ONG-uri, universităţi, grupuri de 
reflecţie, mass-media și Partidul Democrat, pentru a șterge informaţii dăunătoare intereselor lor sau a 
limita accesul utilizatorilor la asemenea informații. 


Directorii Twitter au descris relația companiei cu FBI, de exemplu, ca fiind un „parteneriat strâns şi bine 
coordonat“. Această rețea a înființat ceea ce a numit la propriu un „Centru virtual de coordonare“, 
pentru a gestiona operaţiunile de informare în zeci de instituţii în timpul alegerilor din 2020 (si care nu a 
fost desființat ulterior). Mii de pagini de e-mailuri si înregistrări ale sutelor de ore de întâlniri stau 
mărturie pentru instrucțiunile directe si constante, emise de reprezentanţii Statului în colaborare cu 
companiile de tehnologie ca să cenzureze discursul public. Casa Albă a trimis în mod repetat liste cu 
conturi individuale pe care cerea să fie „date afară“ de pe rețelele sociale, cum ar fi cele ale jurnaliştilor 
critici ca Alex Berenson. Oficialii au folosit adesea un limbaj care invoca nemijlocit autoritatea lor, cum ar 
fi afirmaţia că „cele mai înalte (şi mă refer la cele mai înalte) niveluri“ ale Administraţiei au cerut să se ia 
măsuri, sau — după ce au descoperit existenţa unor conturi parodice care îl luau peste picior pe Hunter 
Biden - că „subliniază apăsat gradul în care acest lucru trebuie rezolvat imediat“ (ca şi în cazul altora 
similare, această cerere a fost „rezolvată“ în 45 de minute). Mai mult decât atât, această rețea este 
transnationala. Chiar si guvernele străine, inclusiv UE si serviciul de informaţii al Ucrainei, SBU, 

au colaborat cu succes cu (https://www.racket.news/p/is-the-fbi-helping-ukraines-secret) companiile de 
tehnologie pentru a limita discursul cetățenilor americani (si ai altor tari). Nu e de mirare atunci că, într- 
o hotărâre detaliată de 155 de pagini (https://ago.mo.gov/docs/default-source/press-releases/missouri-v- 
biden-ruling.pdf), un judecător federal a caracterizat recent această schemă drept „aproape distopică“, 
socotind plauzibilă ipoteza că ar fi „cel mai masiv atac împotriva libertății de exprimare din istoria 
Statelor Unite“. 

Chiar si această imagine limitată asupra aisbergului (https://www.racket.news/p/report-on-the- 
censorship-industrial-74b), care ne-a fost îngăduită până acum, dezvăluie un vast cartel operațional de 
organizații manageriale, publice si private care, în coordonarea lui directă, seamănă cu rețeaua frontului 
unit al PCC mult mai mult decât orice aglomerare mai vagă bazată pe interese şi naratiuni comune care 
ar fi putut exista în trecut. 


După cum observă cu perspicacitate Jacob Siegel în analiza de profunzime făcută dezvoltării 
(https://www.tabletmag.com/sections/news/articles/guide-understanding-hoax-century-thirteen-ways- 
looking-disinformation)complexului industrial al cenzurii, „combaterea dezinformarii” (eufemismul 
occidental pentru „securitate politică”) a fost descrisă în mod regulat, din 2016 încoace, ca necesitând 
dezvoltarea unei strategii „a întregii societăți“. „Doar o abordare la nivelul întregii societăți — una care 
implică guvernul, companiile private si societatea civilă deopotrivă — poate combate și construi in mod 
eficient rezistenţa la dezinformare“, a spus directorul FBI, Christopher Wray, în 
(https://www.fbi.gov/news/speeches/cisa-cybersecurity-summit-addressing-threats-through- 
partnerships) 2020. O astfel de abordare a devenit, a spus el, „esenţială pentru modul in care lucrăm atât 
cu sectorul public, cât si cu cel privat, începând cu alte agenţii guvernamentale, continuând cu companii 
de toate dimensiunile, si terminând cu universităţi si ONG-uri”. Într-adevăr, încadrarea „întregii 
societăți“ poate fi găsită (https://www.state.gov/wp- 
content/uploads/2022/10/FBS_GEC 17MAY2022_ PUBLIC-1.pdf) acum în uz 
(https://www.dhs.gov/sites/default/files/publications/phase_ii_- 

combatting _targeted_disinformation.pdf) aproape 
(https: carnegicendowment. orsi202u Us lise ring -united- states- from- online- TERT 
campaign-is- a- iza -for-fighting- disiintorinătioni)) te uiţi | a RL a- 
whole-of-society-framework-for-countering-disinformation/) în 
(https://www.eeas.europa.eu/eeas/countering-disinformation-and-building-societal-resilience_en) lumea 
occidentală (https://stratcomcoe.org/publications/disinformation-in-democracies-improving-societal- 


resilience-to-disinformation/241), servind drept scuză pentru contopirea puterii de stat cu o singură 
rețea internațională extinsă şi unificată de tehnocrati manageriali, eludând efectiv orice control 
democratic si protejând-o de orice asemenea control. 


Se pare că, de fapt, revolta elitelor nu a produs doar o rețea oligarhica mai conștientă si mai defensivă, ci 
a determinat întărirea acesteia, transformând-o în ceva care începe să semene îngrozitor de mult cu 
partidul singular al unui stat monopartit. Drept urmare, mecanismul de coordonare narativă pare să fi 
început să evolueze si să se cristalizeze în ceva mai mult decât atât: într-o linie de partid aplicată activ. 


Într-un sistem leninist precum China, „linia partidului“ este „adevărul“ pe care toată lumea trebuie să-l 
susțină, altfel e de rău! Linia partidului se schimbă in mod constant, pe baza nevoilor centrului 
partidului, şi este sarcina crucială a omului obişnuit să intuiască permanent şi cu exactitate unde se află 
linia la un moment dat, fără a trebui să i se spună, şi să-şi reajusteze prompt şi sprinten credințele 
declarate, ca să se potrivească noii linii. Abilitatea instinctiva de a face acest lucru este ceea ce Isaiah 
Berlin, observând Rusia comunistă, a numit odată „cea mai prețioasă iscusinta” pe care ar putea-o 
dobândi vreun cetățean al unui astfel de regim. Incapacitatea de a stăpâni această artă le poate fi fatală 
chiar şi celor mai devotate cadre de partid. Dar si susținerea cu prea mult zel a adevărului sacru de ieri 
ar putea fi o greşeală dezastruoasă. lar Berlin a remarcat că, deși „incapacitatea de a prezice mișcările 
curioase ale liniei este un eșec crucial, pentru un comunist“, întotdeauna rămâne valabilă asertiunea că 
„nimeni nu se poate simţi sigur că ştie parola potrivită, de la o zi la alta“. 


Apärati familia naturală! Apärati 
lumea de mâine! "Familia gay” e o minciună! 


Ceea ce este deliberat așa. Într-un astfel de sistem, a ţine pasul cu linia partidului — sau a menţine ceea ce 
în Rusia după revoluţia din 1917 a ajuns să fie cunoscut sub numele de „corectitudine politică“ — este 
prin sine adevăratul test al loialității unui individ fata de regim.* Ca urmare, majoritatea oamenilor încep 
să nu mai vorbească decât dacă pot fi siguri că exprimă opiniile corecte, folosind ambiguitatea atentă şi 
evitând cu totul subiectele „periculoase“. Societatea se vede apoi în mod inevitabil învinsă de ceea ce sub 
comunism s-a numit „limba de lemn“ (la langue de bois) sau ceea ce Orwell a satirizat ca „Nouvorba“: un 


fel de dialect zombie incomprehensibil, care este mort si nu spune nimic real, dar, în acelaşi timp, poate 
fi contorsionat pentru a însemna orice trebuie să însemne, ori de câte ori trebuie să însemne. Oficialii 
PCC şi alti strigoi stăpânesc în mod fiabil această limba. 


O linie de partid are un conţinut ideologic, dar nu este cu adevărat o ideologie. Se schimbă de la o zi la 
alta si este în ultimă instanţă o formă goală si cinică. Este ca o naraţiune coordonatoare, aşa cum 
descriam mai sus; dar, spre deosebire de o astfel de naraţiune, care în mare parte exercită o influență 
inconștientă, toată lumea este foarte conștientă de dominaţia liniei partidului. 


Faţă de o naraţiune care se doreşte în mare parte seducătoare, o linie de partid va fi impusă cel puţin la 
fel de mult prin forţa terorii; este o expresie a puterii, o conformare forțată. Si, in timp ce o naraţiune se 
aplică în cea mai mare parte numai grupului de apartenenţă, o linie de partid se forțează asupra tuturor, 
inclusiv asupra dușmanilor partidului, și cere ascultare. Este în mod caracteristic totalitară. 


De ce s-ar putea ca narațiunea mai amorfă a Vestului să se fi rigidizat acum într-o linie de partid mai 
strictă? Ei bine, trebuie subliniat faptul că o naraţiune dominantă nu are niciun stimulent inerent pentru 
a se menţine conectată la realitate. Dacă naraţiunea poate fi văzută ca un discurs, este în conversație doar 
cu ea însăşi. Este o buclă de feedback închisă, auto-consolidată, care recompensează fiecare nouă 
justificare pentru creşterea puterii proprii şi a domeniului ei de aplicare, indiferent dacă această 
justificare are vreo bază în adevăr, pedepsind în același timp orice ameninţare de limitare. Deci, de fapt, 
are toate stimulentele pentru a atinge în cele din urmă viteza de decolare și pentru a lăsa în urmă toată 
realitatea pământească. Cei care insistă să încerce să reafirme realitatea devin apoi o ameninţare la 
adresa creșterii sale. Protejarea naraţiunii de realitate devine o sarcină de bază a sistemelor narative. 


Cu cât un sistem este mai nenatural (detaşat de realitate), cu atât este nevoie de mai multă forță pentru 
a-l impune. Cu cât narațiunea este mai contestată, cu atât este mai aprig apărată de cei posedati de ea, 
care cu atât mai mult găsesc justificată utilizarea puterii coercitive în acest sens. Minciunile „nobile“, cel 
puţin, devin rapid permise în apărarea „adevărului“ mai mare al sistemului — moment în care cei de la 
vârful sistemului încep să modifice și să manipuleze însăși narațiunea propagată, în încercarea de a o 
apăra de dușmanii săi. 


În același timp, o mică parte din cei care au ajuns în vârf sunt, deloc surprinzător, psihopati. Pentru ei, 
adevărul naraţiunii nu a fost niciodată important, ci doar puterea, aşa că sunt fericiți să preia controlul 
mai direct al naraţiunii — dacă pot. Dar, din moment ce narațiunea este ea însăși psihopată, într-un 
anumit sens, având în vedere că prin natura sa urmăreşte maximizarea puterii, va forma un fel de relaţie 
simbiotică cu adepţii săi, pentru a crește împreună. Oricum ar fi, atât pentru cinic, cât și pentru 
credinciosul convins, narațiunea devine, în mod natural, ceva ce trebuie gestionat. 


Combinati acest lucru cu un centru extrem care devine rapid tot mai paranoic în privința amenințărilor 
la adresa legitimitätii şi controlului său, si mai hotărât să răspundă cu un front unit managerial — si 
obţinem o linie de partid. Prin ea, irealitatea singulară a unui stat cu partid unic trebuie impusă tuturor. 
Deşi succesul acestei perspective poate să sune cumva nerealist, partidul pare să aibă noroc: noile 
tehnologii îi oferă atâtätoarea speranţă că administrarea totală a realităţii poate fi realmente realizată, în 
curând, și armonia narativă restabilită. 


* China are o splendidă expresie din vechime, pentru a descrie situația oamenilor care ignoră realitatea si 
mint pentru a semnala loialitatea fata de linia partidului: zhilu weima (ISERE), care la propriu 
înseamnă „să arăţi o căprioară şi să spui că este un cal“. Expresia isi are originea într-o poveste despre 
un prim-ministru ticălos, care, pentru a afla cine i-ar rămâne loial în timpul unui complot de trădare, 


aduce o căprioară la curtea împăratului și declară că este un cal. Despre toţi curtenii care confirma că 
cerbul este cu siguranţă un cal, el poate fi sigur că îi vor da ascultare în orice situație, pe când pe cei care 
încep să râdă şi îi atrag atenţia că este în mod evident o căprioară, prim-ministrul a pus să fie executați. 


Va urma. Pentru părţile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 


asemanator-cu-china-iata-si-motivul-real/), partea 2, partea 3, partea 4, partea 5, partea 6, partea 7 
(https://reactionarii.home.blog/2023/09/28/statul-terapeutic-si-pericolul-din-interior-convergenta-cu- 


china-partea-a-vii-a/), partea 8, partea 9 (https://reactionarii.home.blog/2023/10/17/mentinerea- 
stabilitatii-convergenta-cu-china-top-of-form-partea-a-ix-a/), partea 10 


(https://reactionarii.home.blog/2023/10/29/centrul-extrem-securitizarea-a-tot-ce-exista-si-guvernarea- 
prin-lege-convergenta-cu-china-top-of-form-partea-a-x-a/) și partea 11 


(https://wordpress.com/post/reactionarii.home.blog/3733). 


Traducere după https://theupheaval.substack.com/p/the-china-convergence 
(https://theupheaval.substack.com/p/the-china-convergence) 

